ગાંધીનગર- નાયબ મુખ્યપ્રધાન નિતીન પટેલે જણાવ્યું છે કે, સૂક્ષ્મ, લઘુ અને નાના ઉદ્યોગોને પ્રોત્સાહન આપવા માટે જીઆઇડીસી દ્વારા અપાતાં 3000 મીટર સુધીના પ્લોટમાં 50 % ઓછી કિંમતે પ્લોટ ફાળવાશે. કેબિનેટની મળેલી બેઠકમાં આ નિર્ણય લેવાયો છે. જીઆઇડીસીને આ જમીન વેચાણ આપવાની અને જમીનની કીમત નક્કી કરવાની હાલની જે પદ્ધતિ હતી તે પદ્ધતિ મુજબ જમીનની વેચાણ કીમત કરાતાં જીઆઇડીસીને કેટલીક જગ્યાએ ઊંચી કીમત ચૂકવવી પડતી હતી અને તે જીઆઇડીસીમાં જે એકમો સ્થપાય તેને વધારે કીમતની જમીન ફાળવવામાં આવતી હતી જેને કારણે નાના ઉદ્યોગ સાહસિકોને કારખાના બનાવવા માટેનું ખર્ચ અને રોકાણ વધી જતું હતું.